Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Bakartxo Ruiz Jaso andreak egindako galderaren erantzuna, Foru Diputazioak emana, Covid-19aren krisia hasi zenetik gaur arteko indarkeria matxistaren gaineko datuei buruzkoa. Galdera 2020ko maiatzaren 5eko 50. Nafarroako Parlamentuko Aldizkari Ofizialean argitaratu zen.

Iruñean, 2020ko maiatzaren 27an

Lehendakaria: Unai Hualde Iglesias

ERANTZUNA

EH Bildu Nafarroa talde parlamentarioari atxikitako foru parlamentari Bakartxo Ruiz Jaso andreak idatzizko galdera egin du (PES-00059). Hari erantzuteko, honako informazio hau igortzen dut:

COVID-19aren krisia hasi zenetik gaur arte zenbat dei, kontsulta, arreta, salaketa, larrialdiko harrera-jarduketa eta abar egin dira indarkeria matxista dela eta?

Nafarroako Gobernuaren Lehendakaritzako, Berdintasuneko, Funtzio Publikoko eta Barneko Departamentuak Nafarroako Berdintasunerako Institutuaren txostena eta datu kuantitatiboen eranskina helarazten ditu, COVID-19aren krisia hasi zenetik gaur arteko indarkeria matxistari buruzkoak.

Hori guztia jakinarazten dizut, Nafarroako Parlamentuko Erregelamenduaren 194. artikuluan xedatua betez.

Iruñean, 2020ko maiatzaren 26an

Lehendakaritzako, Berdintasuneko, Funtzio Publikoko eta Barneko kontseilaria: Javier Remírez Apesteguía

(Oharra: Aipatu txostena kudeaketa parlamentarioko Ágora sisteman dago eskuragarri).